Hauert vant kvalifiseringsskolen til Ladies European Tour i 2003. På sine 3 første år på touren var en delt 7.-plass i Scandinavian TPC i 2006 det beste resultatet. Men i 2007 løsnet det skikkelig for Hauert, med seire i Deutsche Bank Ladies Swiss Open og Finnair Masters. Disse resultatene, samt to andreplasser, førte henne inn på Solheim Cup-laget i 2007, og utnevnelse til Ladies European Tour Player's Player of the Year 2007.